pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ กล่าวสุนทรพจน์ในงาน “Thailand OpenGov Forum 2019”
วันศุกร์ที่ 18 ตุลาคม 2562
ปลัดกระทรวงดิจิทัลฯ กล่าวสุนทรพจน์ในงาน “Thailand OpenGov Forum 2019”
ปลัดกระทรวงดิจิทัลฯ กล่าวสุนทรพจน์ในงาน “Thailand OpenGov Forum 2019”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวสุนทรพจน์ในหัวข้อ “Transforming the Public Sector into a Digital Government” ภายใต้งาน “Thailand OpenGov Forum 2019” ณ โรงแรม อมารี วอเตอร์เกท กรุงเทพฯ เมื่อวันที่ 17 ตุลาคม 2562 โดยได้แนะนํานโยบายและการดําเนินงานของกระทรวงฯ เกี่ยวกับการปรับเปลี่ยนภาครัฐไปสู่การเป็นรัฐบาลดิจิทัล ซึ่งมีแนวทางการพัฒนาประเทศไทยไปสู่เศรษฐกิจและนวัตกรรมที่ยั่งยืน ประชาชนมีคุณภาพชีวิตที่ดี ซึ่งสามารถให้บริการสาธารณะได้อย่างมีประสิทธิภาพและตรงตามความต้องการของประชาชน พร้อมทั้งกระตุ้นและสนับสนุนให้หน่วยงานภาครัฐดําเนินงานโดยใช้เทคโนโลยีดิจิทัลเป็นเครื่องมือหลัก (Digital Transformation) รวมถึงการสร้างวัฒนธรรมการใช้ประโยชน์ข้อมูลในวงกว้าง (Big Data Analytics) โดยที่กลไกการพัฒนารัฐบาลดิจิทัลในระยะแรกเป็นการวางรากฐานของรัฐบาลดิจิทัล ซึ่งมีการวางแผนและพัฒนาโครงสร้างพื้นฐานทางด้านสารสนเทศ บุคลากร และกฎหมาย ผ่านโครงการต่างๆ อาทิ โครงการเน็ตประชารัฐ โครงการระบบคลาวด์กลางภาครัฐ (Government Data Center and Cloud Service: GDCC) การจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (Government Big Data Institute: GBDi) รวมทั้งการออกกฎหมายใหม่ในปี ๒๕๖๒ ได้แก่ “พรบ. คุ้มครองข้อมูลส่วนบุคคล” “พรบ. การรักษาความมั่นคงปลอดภัยไซเบอร์” และ “พรบ. การบริหารงานและการให้บริการภาครัฐผ่านระบบดิจิทัล” นอกจากนี้ ยังได้กล่าวถึงการดําเนินงานของรัฐบาลไทยในการเชื่อมโยงบูรณาการข้อมูลภาครัฐในองค์รวมและพัฒนาระบบบริการบางส่วน เพื่อให้เกิดประโยชน์โดยตรงกับประชาชน โดยกระทรวงฯ ได้ประสานความร่วมมือไปยังหน่วยงานที่เกี่ยวข้องต่างๆ ซึ่งมีโครงการที่สําคัญ อาทิ Smart Tourism และ Digital Healthcare เป็นต้น
*******************
รัฐบาลไทย-ข่าวทำเนียบรัฐบาล-รมต.เทวัญ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จำกัด มอบให้รัฐบาลแจกจ่ายเพื่อสนับสนุนและส่งกำลังใจให้เจ้าหน้าที่ภาครัฐปฏิบัติงานช่วงสถานการณ์โควิด-19
วันพฤหัสบดีที่ 23 เมษายน 2563
รมต.เทวัญ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐปฏิบัติงานช่วงสถานการณ์โควิด-19
รมต.เทวัญ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐและอาสาสมัครในการปฏิบัติงานช่วงสถานการณ์โควิด-19
วันนี้ (23 เมษายน 2563) เวลา 14.00 น. ณ บริเวณหน้าตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นผู้แทนรัฐบาลส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐและอาสาสมัครในการปฏิบัติงานช่วงสถานการณ์โควิด-19 ภายใต้โครงการ “แบรนด์ซันโทรี่ ร่วมต้านภัย COVID-19” โดยในวันนี้มอบให้แก่ 3 หน่วยงานหลัก ประกอบด้วย
1. กองบัญชาการกองทัพไทย จํานวน 12,060 ขวด โดยมี พลเรือตรี ณัฐพงศ์ เกตุสมบูรณ์ รองเจ้ากรมกิจการพลเรือนทหาร เป็นผู้รับมอบ
2. สํานักงานตํารวจแห่งชาติ จํานวน 12,060 ขวด โดยมี พลตํารวจตรี ทิวา บุญดําเนิน ผู้บังคับการพองพลพลาธิการ เป็นผู้รับมอบ
3. ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) จํานวน 3,600 ขวด โดยมี นายประทีป กีรติเรขา รองเลขาธิการนายกรัฐมนตรีฝ่ายการเมือง เป็นผู้รับมอบ
รัฐมนตรีประจําสํานักนายกรัฐมนตรี เปิดเผยว่า เมื่อวันที่ 17 เมษายน 2563 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับมอบผลิตภัณฑ์แบรนด์ซุปไก่สกัด จาก บริษัท แบรนด์ซันโทรี่ (ประเทศไทย) จํากัด ซึ่งเป็นหน่วยงานภาคเอกชนที่แจ้งความประสงค์ต้องการร่วมสนับสนุนและเป็นกําลังใจให้เจ้าหน้าที่ผู้ปฏิบัติงานช่วงสถานการณ์โควิด-19 จํานวน 30,240 ขวด รวมมูลค่า 1,118,880 บาท ทั้งนี้ นายกรัฐมนตรีมีบัญชาให้นําแจกจ่ายไปยังเจ้าหน้าที่ภาครัฐและอาสาสมัครที่ปฏิบัติงาน ณ ด่านตรวจคัดกรองเชื้อไวรัสโควิด-19 และจุดตรวจเคอร์ฟิว ซึ่งรัฐมนตรีประจําสํานักนายกรัฐมนตรีมีกําหนดลงพื้นที่เยี่ยมให้กําลังใจจุดตรวจต่าง ๆ และจะนําผลิตภัณฑ์แบรนด์ซุปไก่สกัดมอบให้เจ้าหน้าที่ประจําจุดตรวจต่อไป
*****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดเวทีเสวนา “เตรียมความพร้อมบุคลากรของหน่วยงานภาครัฐ รับมือด้าน Cyber Security ภายใต้แผนพัฒนารัฐบาลดิจิทัล”
วันศุกร์ที่ 2 พฤศจิกายน 2561
กระทรวงดิจิทัลฯ จัดเวทีเสวนา “เตรียมความพร้อมบุคลากรของหน่วยงานภาครัฐ รับมือด้าน Cyber Security ภายใต้แผนพัฒนารัฐบาลดิจิทัล”
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย พ.ต.อ.ญาณพล ยั่งยืน กรรมการผู้ทรงคุณวุฒิด้านการป้องกันและปราบปรามอาชญากรรมทางเทคโนโลยีสารสนเทศและการสื่อสารคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ นางสุดารัตน์ กิจสิพงษ์ ผู้อํานวยการสํานักวางแผนและการจัดการเทคโนโลยีสารสนเทศฝ่ายเทคโนโลยีสารสนเทศ ธนาคารแห่งประเทศไทย และนายอารยะ สวัสดิชัย รักษาการผู้จัดการศูนย์ประสานงานความมั่นคงปลอดภัยไซเบอร์ สํานักงานพัฒนาธุรกรรมอิเล็กทรอนิกส์ (องค์การมหาชน) ร่วมเสวนา ในหัวข้อ “นโยบาย กระบวนงาน และการเตรียมความพร้อมบุคลากรภาครัฐ ด้าน Cyber Security ภายใต้แผนพัฒนารัฐบาลดิจิทัล” ณ ห้องเมย์แฟร์บอลรูม ชั้น 11 โรงแรมเดอะเบอร์เคลีย์ กรุงเทพฯ เมื่อวันที 31 ตุลาคม 2561 เนื่องจากปัจจุบันรัฐบาลได้ตระหนักถึงอิทธิพลของเทคโนโยลีดิจิทัลที่มีต่อการพัฒนาเศรษฐกิจและสังคม ซึ่งการปรับเปลี่ยนสู่ “รัฐบาลดิจิทัล” การเตรียมความพร้อมทางด้านความมั่นคงปลอดภัยในยุคดิจิทัลสําหรับบุคลากรภาครัฐ จึงมีความจําเป็นอย่างยิ่ง และถือเป็นยุทธศาสตร์ที่ 5 เรื่องการพัฒนากําลังคน ซึ่งเป็นกลไกสําคัญในการขับเคลื่อนการพัฒนาประเทศที่ยั่งยืนด้วยการใช้เทคโนโลยีดิจิทัล
***************************
รัฐบาลไทย-ข่าวทำเนียบรัฐบาล-ยธ. จัดงานตลาดคลองผดุง "รวมใจภักดิ์รักแม่ เที่ยงแท้ยุติธรรม"
วันอังคารที่ 23 สิงหาคม 2559
ยธ. จัดงานตลาดคลองผดุง "รวมใจภักดิ์รักแม่ เที่ยงแท้ยุติธรรม"
ยธ. จัดงานตลาดคลองผดุง "รวมใจภักดิ์รักแม่ เที่ยงแท้ยุติธรรม"
เมื่อวันจันทร์ที่ ๒๒ สิงหาคม ๒๕๕๙
นายเกิดโชค เกษมวงศ์จิตร รักษาการในตําแหน่งที่ปรึกษาเฉพาะด้านกฎหมายมหาชน
ในฐานะผู้บริหารงานตลาดคลองผดุงกรุงเกษมของกระทรวงยุติธรรม (CEO) ประจําวัน
ได้เยี่ยมชมและให้กําลังใจผู้ประกอบการ พร้อมทั้งทักทายประชาชนภายในงาน
ตลาดคลองผดุงกรุงเกษม "รวมใจภักดิ์รักแม่ เที่ยงแท้ยุติธรรม"
ซึ่งกระทรวงยุติธรรมจัดขึ้นถึงวันที่ ๒๔ สิงหาคม ๒๕๕๙
เพื่อเฉลิมพระเกียรติสมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา ๗ รอบ ๑๒ สิงหาคม ๒๕๕๙
ณ ตลาดคลองผดุงกรุงเกษม ข้างทําเนียบรัฐบาล
โดยกิจกรรมภายในงานได้เชิญชวนผู้มีจิตศรัทธาร่วมบริจาคเงินเพื่อผู้ป่วยเด็กยากไร้
ในโครงการเฉลิมพระเกียรติ ๘๔ พรรษามหาราชินี มูลนิธิโรงพยาบาลเด็ก
สถาบันสุขภาพเด็กแห่งชาติมหาราชินี กระทรวงสาธารณสุข การจัดจําหน่ายผลิตภัณฑ์
และสาธิตการฝึกวิชาชีพจากกรมราชทัณฑ์และกรมพินิจและคุ้มครองเด็กและเยาวชน
การออกหน่วยเคลื่อนที่บริการประชาชน เพื่อให้คําปรึกษาด้านกฎหมาย
การไกล่เกลี่ยข้อพิพาทในชั้นบังคับคดี
การจําหน่ายสินค้าราคาประหยัดจากกรมการค้าภายใน
และบริษัทในเครือสหพัฒนพิบูลย์ตลอดจนการสาธิตทํามาลัยเถาเครื่องบวช
และเครื่องแขวนกลิ่นตะแคงจากนักศึกษามหาวิทยาลัยเทคโนโลยีราชมงคลวิทยาเขตกรุงเทพ
รายละเอียดเพิ่มเติมที่ http://www.moj.go.th/th/2013-03-07-04-34-36/2013-03-07-06-48-34/2013-03-07-06-55-21?view=item&id=39635:%E0%B8%A2%E0%B8%98-%E0%B8%88%E0%B8%B1%E0%B8%94%E0%B8%87%E0%B8%B2%E0%B8%99%E0%B8%95%E0%B8%A5%E0%B8%B2%E0%B8%94%E0%B8%84%E0%B8%A5%E0%B8%AD%E0%B8%87%E0%B8%9C%E0%B8%94%E0%B8%B8%E0%B8%87-%E0%B8%A3%E0%B8%A7%E0%B8%A1%E0%B9%83%E0%B8%88%E0%B8%A0%E0%B8%B1%E0%B8%81%E0%B8%94%E0%B8%B4%E0%B9%8C%E0%B8%A3%E0%B8%B1%E0%B8%81%E0%B9%81%E0%B8%A1%E0%B9%88-%E0%B9%80%E0%B8%97%E0%B8%B5%E0%B9%88%E0%B8%A2%E0%B8%87%E0%B9%81%E0%B8%
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ เป็นประธานมอบรางวัลโครงการ “X Campus Advertising Contest 2018”
วันศุกร์ที่ 10 สิงหาคม 2561
ผู้ช่วย รมว.กระทรวงดิจิทัลฯ เป็นประธานมอบรางวัลโครงการ “X Campus Advertising Contest 2018”
ผู้ช่วย รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานมอบโล่รางวัลและประกาศนียบัตรแก่ทีมผู้ชนะการประกวดคลิปวีดีโอโฆษณา ในโครงการ “X Campus Advertising Contest 2018” โดยกระทรวงดิจิทัลฯ ร่วมกับสมาคมอุตสาหกรรมเทคโนโลยีสารสนเทศไทย (ATCI) จัดขึ้น ภายใต้โจทย์อุตสาหกรรมชั้นนําของประเทศ ซึ่งได้เปิดโอกาสให้เยาวชน นิสิต นักศึกษา ในระดับอุดมศึกษาทั่วประเทศ มีเวทีในการแสดงออกทางความคิด ได้มีประสบการณ์จริงนอกห้องเรียน และสามารถนําเทคโนโลยีดิจิทัลเข้ามาปรับใช้ในด้านการศึกษา เศรษฐกิจ และสังคม พร้อมกระตุ้นให้เกิดความคิดสร้างสรรค์และพัฒนาเป็นผลงานที่สามารถใช้งานได้จริง สู่การดําเนินธุรกิจป้อนสู่อุตสาหกรรมตามนโยบายของรัฐบาลในการพัฒนาเศรษฐกิจของประเทศไทยด้วยเทคโนโลยีดิจิทัล สําหรับทีมที่ได้รับรางวัลชนะเลิศ คือ ทีม Klick Production จากมหาวิทยาลัยมหาสารคาม รางวัลรองชนะเลิศอันดับ 1 คือ ทีม Rumboy จากมหาวิทยาลัยเทคโนโลยีราชมงคลธัญบุรี และรางวัลรองชนะเลิศอันดับ 2 คือ ทีม Keep in จากมหาวิทยาลัยกรุงเทพ รวมทั้งมีทีมที่ได้รับรางวัลชมเชยอีก 3 ทีม ได้แก่ ทีมหวานเย็น จากมหาวิทยาลัยธรรมศาสตร์ ทีมห้องน้ําชาย จากมหาวิทยาลัยกรุงเทพ และทีมคาดว่าจะไม่ได้นอน จากมหาวิทยาลัยหัวเฉียวเฉลิมพระเกียรติ ซึ่งพิธีมอบรางวัลครั้งนี้มีขึ้น เมื่อวันที่ 9 สิงหาคม 2561 ณ โรงแรมเดอะ เบอร์เคลีย์ ถนนราชปรารภ เขตราชเทวี กรุงเทพฯ
**********************************
รัฐบาลไทย-ข่าวทำเนียบรัฐบาล-“บิ๊กอู๋” แจกของขวัญปีใหม่ชื่นมื่น ส่งท้ายปีเก่า
วันพุธที่ 27 ธันวาคม 2560
“บิ๊กอู๋” แจกของขวัญปีใหม่ชื่นมื่น ส่งท้ายปีเก่า
รมว.แรงงาน มอบของขวัญแก่เจ้าหน้าที่กระทรวงแรงงาน เนื่องในกิจกรรม “ส่งความสุขในวาระดิถีขึ้นปีใหม่ พ.ศ. 2561 จากสมาคมแม่บ้านแรงงาน” สร้างขวัญและกําลังใจ ส่งท้ายปีเก่าต้อนรับปีใหม่
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการจับรางวัล ผู้โชคดีในกิจกรรม “ส่งความสุขในวาระดิถีขึ้นปีใหม่ พ.ศ. 2561 จากสมาคมแม่บ้านแรงงาน” พร้อมด้วยนายจรินทร์ จักกะพาก ปลัดกระทรวงแรงงาน และ รศ.ดร. รัตนา จักกะพาก นายกสมาคมแม่บ้านแรงงาน ณ บริเวณชั้นล่าง อาคารกระทรวงแรงงาน วันนี้ (27 ธ.ค. 60) โดยสมาคมแม่บ้านแรงงานมีวัตถุประสงค์ในการจัดกิจกรรมดังกล่าวเพื่อสร้างขวัญกําลังใจในการทํางานและส่งความสุขผ่านของขวัญให้แก่พนักงานราชการ ลูกจ้างประจํา พนักงานรักษาความปลอดภัยและพนักงานทําความสะอาด ที่มีเงินเดือนไม่เกิน 18,000 บาท ที่ได้ทุ่มเทแรงกายแรงใจในการทํางานอย่างเต็มความสามารถให้กับกระทรวงแรงงานมาโดยตลอด
การมอบรางวัลในครั้งนี้ ประกอบด้วย รางวัลที่ 1 ได้แก่ ทีวีสียี่ห้อชาร์ป ขนาด 42 นิ้ว จํานวน ๑ รางวัล รางวัลที่ 2 ได้แก่ ตู้เย็นยี่ห้อพานาโซนิค ขนาด 5.2 คิว จํานวน 2 รางวัล รางวัลที่ 3 ได้แก่ จักรยาน ยี่ห้อเทอร์โบ จํานวน 3 รางวัล และรางวัลที่ 4 ได้แก่ ไมโครเวฟ ยี่ห้อชาร์ป จํานวน 3 รางวัล และรางวัลอื่นๆ รวมทั้งสิ้น 276 รางวัล นอกจากนี้ยังมีรางวัลพิเศษจาก รมว.แรงงาน เป็นรางวัลเงินสด 10,000 บาท 1 รางวัล รางวัลเงินสด 5,000 บาท 1 รางวัล และรางวัลเงินสด 3,000 บาท 1 รางวัล สร้างความปลาบปลื้มยินดีแก่เจ้าหน้าที่กระทรวงแรงงานเป็นอย่างยิ่ง
+++++++++++++++++++
รัฐบาลไทย-ข่าวทำเนียบรัฐบาล-รมว.ศธ.ในฐานะประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เยือนเวียดนาม
วันพุธที่ 8 มีนาคม 2560
รมว.ศธ.ในฐานะประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เยือนเวียดนาม
นายแพทย์ ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการและประธานสภารัฐมนตรีศึกษาแห่งเอเชียตะวันออกเฉียงใต้ (สภาซีเมค) เดินทางเยือนกรุงฮานอย และนครหลวงโฮจิมินห์ สาธารณรัฐสังคมนิยมเวียดนาม
เมื่อเวลา ๐๙.๔๕ ของวันที่ ๖ มีนาคม ๒๕๖๐ รัฐมนตรีว่าการกระทรวงศึกษาธิการได้เดินทางไปยังกระทรวง ศึกษาธิการและฝึกอบรมของเวียดนาม และได้เข้าเยี่ยมคารวะและหารือข้อราชการกับ H E Prof Dr Phung Xuan Nha รัฐมนตรีว่าการกระทรวงศึกษาธิการและฝึกอบรม โดยรัฐมนตรีฯ ไทยได้ชื่นชมพัฒนาการ ด้านการศึกษาของเวียดนามที่ส่งผลต่อชื่อเสียงของภูมิภาคนี้ และประสงค์ขอแลกเปลี่ยนเรียนรู้การดําเนินงาน เพื่อนํามาปรับใช้ในบริบทการจัดการศึกษาของประเทศไทย โดยเฉพาะอย่างยิ่งในเรื่อง PISA ในโอกาสนี้ รัฐมนตรีฯ เวียดนาม กล่าวขอบคุณในคําชื่นชมและกล่าวว่าเวียดนามให้ความสําคัญกับการพัฒนาการศึกษาใน ๔ ประเด็นหลัก ได้แก่ 1) การพัฒนาครู 2) การส่งเสริมการเรียนการสอนด้านสะเต็มศึกษา 3) การนําแนวทาง PISA มาปรับใช้ ในการประเมินทั่วประเทศ และ 4) การแลกเปลี่ยนเรียนรู้ระหว่างครูและผู้บริหารสถานศึกษา (PLC)
ทั้งนี้ ฝ่ายเวียดนามได้ขอให้ประเทศไทยให้การสนับสนุนความร่วมมือเพื่อพัฒนาการเรียนการสอนภาษาไทยและภาษาเวียดนาม ทุนการศึกษา ตลอดจนแลกเปลี่ยนแนวทางการพัฒนาสะเต็มศึกษา และการอุดมศึกษา ทั้งในระดับนโยบายและระหว่างสถาบันการศึกษา ซึ่งรัฐมนตรีฯ ไทยได้ตอบรับข้อเสนอของฝ่ายเวียดนาม โดยทั้งสองฝ่ายจะได้หารือรายละเอียดในการประชุมคณะทํางานร่วมด้านการศึกษาไทย – เวียดนาม เพื่อยกระดับความร่วมมือ และสานต่อการดําเนินการอย่างเป็นรูปธรรมต่อไป
ในช่วงเช้าวันเดียวกัน รัฐมนตรีฯ ไทยได้เยี่ยมชมการจัดการเรียนการสอนของโรงเรียน Viet Duc High School ซึ่งเป็นโรงเรียนระดับมัธยมศึกษาตอนปลายที่เก่าแก่ของกรุงฮานอย และมีผู้นําที่มีชื่อเสียงของประเทศหลายท่านจบการศึกษาจากโรงเรียนแห่งนี้ โดยจุดเด่นของโรงเรียนนี้มีสภาพแวดล้อมที่เอื้อต่อการเรียนรู้ มีครูที่รักการสอนและมีความรับผิดชอบ ตลอดจนนักเรียนมีความตั้งใจในการศึกษา
ในช่วงบ่ายวันเดียวกัน รัฐมนตรีว่าการกระทรวงศึกษาธิการ พร้อมด้วยนาย Nygen Xuan Vang อธิบดี กรมความร่วมมือระหว่างประเทศ ได้ตรวจเยี่ยมการดําเนินงานของศูนย์ระดับภูมิภาคว่าด้วยการฝึกอบรมและ การจัดการศึกษาของซีมีโอ (SEAMEO RETRAC) และศูนย์ระดับภูมิภาคว่าด้วยการเรียนรู้ตลอดชีวิตของซีมีโอ (SEAMEO CELLL) ณ นครโฮจิมินห์ พร้อมทั้งได้มอบข้อคิดเห็นเพื่อพัฒนาการปฏิบัติงานแก่ศูนย์ระดับภูมิภาค ว่าควรเน้นการดําเนินงานในมิติของการสนับสนุนการเชื่อมโยงและสร้างเครือข่าย ตลอดจนการบริหารและ ใช้ประโยชน์จากทรัพยากรที่มีอยู่เพื่อเพิ่มประสิทธิผลการดําเนินงานได้อย่างมีประสิทธิภาพ
อนึ่ง รัฐมนตรีว่าการกระทรวงศึกษาธิการได้มีดําริให้ประเทศไทยเป็นที่ตั้งของศูนย์ระดับภูมิภาคของซีมีโอ ด้านสะเต็มศึกษา เพื่อเป็นศูนย์กลางแห่งภูมิภาคในการพัฒนาทรัพยากรมนุษย์อย่างเป็นรูปธรรม มีการแลกเปลี่ยนเรียนรู้แนวปฏิบัติที่ดีระหว่างกันในภูมิภาค ซึ่งคาดว่าจะได้นําเสนอคณะรัฐมนตรีเพื่อพิจารณา ให้ความเห็นชอบไปพร้อมกับการเสนอขอจัดตั้งศูนย์ระดับภูมิภาคด้านปรัชญาของเศรษฐกิจพอเพียง เพื่อความยั่งยืนของซีมีโอ (SEAMEO SEP) ด้วย
รัฐบาลไทย-ข่าวทำเนียบรัฐบาล-ท่าอากาศยานดอนเมือง (ทดม.) เริ่มใช้มาตรการ Terminal Screening คัดกรองผู้ที่จะผ่านเข้ามาในอาคารผู้โดยสารทุกคน เพื่อป้องกันการแพร่ระบาดของเชื้อไวรัส COVID – 19 [กระทรวงคมนาคม]
วันพฤหัสบดีที่ 19 มีนาคม 2563
ท่าอากาศยานดอนเมือง (ทดม.) เริ่มใช้มาตรการ Terminal Screening คัดกรองผู้ที่จะผ่านเข้ามาในอาคารผู้โดยสารทุกคน เพื่อป้องกันการแพร่ระบาดของเชื้อไวรัส COVID – 19 [กระทรวงคมนาคม]
ประชาสัมพันธ์ท่าอากาศยานดอนเมือง ฉบับที่ 17/63
ท่าอากาศยานดอนเมือง (ทดม.) เริ่มใช้มาตรการTerminal Screeningคัดกรองผู้ที่จะผ่านเข้ามาในอาคารผู้โดยสารทุกคน เพื่อป้องกันการแพร่ระบาดของเชื้อไวรัสCOVID – 19
ตั้งแต่วันที่ 19 มีนาคม 2563 เวลา 10.00 น. เป็นต้นไป ทดม.ขอจํากัดช่องทางเข้า - ออกอาคารผู้โดยสาร เพื่อคัดกรองผู้โดยสารที่จะผ่านเข้าไปภายในอาคารผู้โดยสาร (Terminal Screening)ต้องได้รับการตรวจวัดอุณหภูมิร่างกายก่อนเข้าภายในอาคารทุกคน ทดม.จึงปิดประตูทางเข้า - ออก อาคารผู้โดยสารบางส่วนและกําหนดให้มีจุดคัดกรอง ณ ประตูทางเข้าที่เปิดใช้งาน ดังนี้
อาคารผู้โดยสารระหว่างประเทศ อาคาร 1 ทดม.
- พื้นที่จอดรถชั้นใต้ดิน กําหนดใช้ช่องทางเข้า-ออกจากอาคารผู้โดยสาร ด้านทิศเหนือและทิศใต้ อย่างละ 1 ช่องทาง รวม 2 ช่องทาง
- ห้องโถงผู้โดยสารขาเข้าระหว่างประเทศ ชั้น 1 เปิดใช้งานประตู 1 และ 6 เฉพาะการผ่านเข้าและประตู 2,7 และ 8 เฉพาะการผ่านออก โดยปิดการใช้งานประตู 3,4 และ 5
- ห้องโถงผู้โดยสารขาออกระหว่างประเทศ ชั้น 3 เปิดใช้งานประตู 1 เฉพาะการผ่านเข้า และประตู 5,7 และ 8 เฉพาะการผ่านออก โดยปิดการใช้งานประตู 2,3,4 และ 6
อาคารผู้โดยสารภายในประเทศ อาคาร 2 ทดม.
- ห้องโถงผู้โดยสารขาเข้าภายในประเทศ ชั้น 1 เปิดใช้งานประตู 15 เฉพาะการผ่านเข้า และประตู 10 และ 12 เฉพาะการผ่านออก โดยปิดการใช้งานประตู 9,11 และ 14
- ห้องโถงผู้โดยสารขาออกภายในประเทศ ชั้น 3 เปิดใช้งานประตู 11 และ 15 เฉพาะการ ผ่านเข้า และประตู 14 เฉพาะการผ่านออก โดยปิดการใช้งานประตู 9,10 และ 12
ทางเชื่อมอาคารจอดรถ 7 ชั้น กําหนดช่องทางการเข้า-ออก ดังนี้
- ชั้น 1 (ไปจุดจอดแท็กซี่ อาคาร 2) กําหนดการใช้งานเฉพาะการผ่านออก
- ชั้น 2 และชั้น 3 เปิดตามปกติ
- ชั้น 4 ปิดการใช้งาน
สําหรับการตรวจคัดกรองผู้ที่เดินทางมาจากประเทศกลุ่มเสี่ยงสูง ให้เข้าจอดที่อาคารเทียบอากาศยานหมายเลข 6 (Pier 6)ซึ่งเป็นหลุมจอดอากาศยานที่แยกออกมาจากอาคารผู้โดยสารปกติ (Isolated Building)
กรณีตรวจพบบุคคลใดมีอุณหภูมิร่างกายสูงกว่าหรือเท่ากับ 37.5 องศาเซลเซียส เจ้าหน้าที่จะแนะนําให้พักรอ และทําการตรวจซ้ําอีกครั้ง ซึ่งหากยังตรวจพบอุณหภูมิร่างกายสูงกว่าค่าที่กําหนด จะไม่ได้รับอนุญาตให้เข้าอาคาร สําหรับผู้โดยสาร ทดม.จะประสานทางสายการบินที่ผู้โดยสารสํารองที่นั่งไว้ รวมทั้งเจ้าหน้าที่แพทย์ร่วมกันประเมินอาการ เพื่อพิจารณาว่าจะอนุญาตให้ผู้โดยสารเดินทางหรือไม่ ทั้งนี้กระบวนการหรือขั้นตอนคัดกรองดังกล่าวอาจกระทบกับเวลาหรือเที่ยวบิน จึงขอความร่วมมือให้ผู้โดยสารเผื่อเวลาในการเดินทางมาสนามบินเพื่อป้องกันการพลาดเที่ยวบิน และขอความร่วมมือให้ใช้ประตูทางเข้า-ออกที่ ทดม.กําหนดไว้เท่านั้น จึงขออภัยในความไม่สะดวกมา ณ ที่นี้
นอกจากนี้ ทดม.ยังคงเฝ้าระวังและติดตามข่าวสารตลอดเวลาหากได้รับการประกาศแจ้งเตือนการยกระดับในเรื่องดังกล่าว และประสานงานกับกระทรวงสาธารณสุขอย่างต่อเนื่อง เพื่อติดตามสถานการณ์และมาตรการต่าง ๆ อย่างใกล้ชิดหากพบเห็นปัญหาการให้บริการ หรือปัญหาอื่น ๆ สามารถแจ้งไปยังAOT Contact Center 1722หรือศูนย์ประชาสัมพันธ์ ทดม.โทร 0 2535 1192 ตลอด 24 ชั่วโมง
************************
ส่วนกิจการพิเศษและมวลชนสัมพันธ์ ท่าอากาศยานดอนเมือง
โทรศัพท์0 2535 1892
โทรสาร0 2535 1065
รัฐบาลไทย-ข่าวทำเนียบรัฐบาล-“ปลัดพสุ” ห่วงอากาศหนาวเกิดเหตุโรงงานไฟไหม้บ่อย สั่งแจ้งเตือนผู้ประกอบการเฝ้าระวัง จับตาเข้มโรงงานทำพลุและดอกไม้เพลิง
วันศุกร์ที่ 3 พฤศจิกายน 2560
“ปลัดพสุ” ห่วงอากาศหนาวเกิดเหตุโรงงานไฟไหม้บ่อย สั่งแจ้งเตือนผู้ประกอบการเฝ้าระวัง จับตาเข้มโรงงานทําพลุและดอกไม้เพลิง
ปลัดกระทรวงอุตสาหกรรม ห่วงอากาศหนาวเกิดเหตุโรงงานไฟไหม้บ่อย สั่งแจ้งเตือนผู้ประกอบการเฝ้าระวัง จับตาเข้มโรงงานทําพลุและดอกไม้เพลิง
นายพสุ โลหารชุนปลัดกระทรวงอุตสาหกรรมเปิดเผยว่า ปัจจุบันประเทศไทยเริ่มเข้าสู่ช่วงฤดูหนาว ทําให้เกิดสภาพอากาศที่แห้งแล้ง ซึ่งอาจก่อให้เกิดเหตุภาวะฉุกเฉินและเหตุอัคคีภัยได้ง่าย ประกอบกับเป็นช่วงเทศกาลเฉลิมฉลองต่าง ๆ เช่น เทศกาลส่งท้ายปีเก่าต้อนรับปีใหม่ เป็นต้น ซึ่งจากสถิติพบว่าในช่วงเวลาดังกล่าว จะเกิดเหตุเพลิงไหม้และอุบัติเหตุจากการทํางานมาก โดยสาเหตุส่วนใหญ่เกิดจากการเร่งทําการผลิต หรือขาดการบํารุงรักษาอุปกรณ์ไฟฟ้าและเครื่องจักร รวมทั้งขาดความเชี่ยวชาญหรือความรู้ ในการปฏิบัติงานของเจ้าหน้าที่ เป็นเหตุให้เกิดความเสียหายทางเศรษฐกิจ และความปลอดภัยในชีวิต ทรัพย์สิน ของผู้ประกอบการและชุมชนที่อยู่ในบริเวณโดยรอบได้
“ผมได้สั่งการให้อธิบดีกรมโรงงานอุตสาหกรรม ผู้ว่าการการนิคมอุตสาหกรรมแห่งประเทศไทยและอุตสาหกรรมจังหวัดทุกจังหวัดทั่วประเทศ ประชาสัมพันธ์แจ้งเตือนโรงงานให้ระมัดระวังและเข้มงวดด้านความปลอดภัยเป็นพิเศษ โดยเฉพาะโรงงานที่มีความเสี่ยงต่อการเกิดอัคคีภัยสูงประมาณ 14,000 โรงทั่วประเทศ เช่น โรงงานแป้งมัน โรงงานสิ่งทอ ปั่นด้าย ทอผ้า โรงงานตัดเย็บเสื้อผ้า โรงงานเฟอร์นิเจอร์ไม้ โรงงานผลิตกระดาษ โรงงานประกอบกิจการสี ทินเนอร์ โรงงานทําพลุและดอกไม้เพลิง โรงงานผลิตภัณฑ์ยาง โรงงานผลิตภัณฑ์พลาสติก ซึ่งโรงงานประเภทเหล่านี้จากสถิติที่ผ่านมาเคยประสบเหตุเพลิงไหม้อยู่บ่อยครั้ง ดังนั้น หน่วยงานในสังกัดจะต้องแนะนําพร้อมเผยแพร่ข้อปฏิบัติฯ และคู่มือด้านความปลอดภัยต่างๆ ที่กระทรวงฯ ได้จัดทําไว้ โดยสามารถดาวน์โหลดข้อมูลดังกล่าวได้ที่เว็บไซต์ของกรมโรงงานฯ (www.diw.go.th)”นายพสุ กล่าว
ปลัดกระทรวงอุตสาหกรรม มีความห่วงใยกับโรงงานที่ประกอบกิจการผลิตพลุและดอกไม้เพลิงที่มีอยู่ 18 โรงเป็นอย่างยิ่ง โดยกําชับให้สํานักงานอุตสาหกรรมจังหวัด (สอจ.) แจ้งเตือนและกําชับผู้ประกอบการในพื้นที่ให้ระมัดระวังการประกอบกิจการโรงงานทุกขั้นตอน รวมถึงบริเวณที่มีการผลิต การจัดเก็บวัตถุดิบ และผลิตภัณฑ์ ต้องไม่มีแหล่งกําเนิดประกายไฟ หรืออยู่ใกล้กับเชื้อเพลิง และสารไวไฟทุกชนิด รวมถึงกําชับพนักงานให้ใช้ความระมัดระวังในการปฏิบัติงาน และทําตามขั้นตอนการดําเนินการอย่างปลอดภัย และเข้มงวดเป็นกรณีพิเศษ ทั้งนี้โรงงานเกี่ยวกับการทําพลุและดอกไม้เพลิง จะมีตั้งอยู่ใน จ.สมุทรปราการ ปทุมธานี ชัยนาท สระบุรี นครราชสีมา ศรีสะเกษ อํานาจเจริญ หนองบัวลําภู สุโขทัย สมุทรสาคร ตามลําดับ
นอกจากนี้ ยังรณรงค์สร้างความตระหนักกับผู้บริหารของโรงงานอุตสาหกรรมต่อมาตรการป้องกันอัคคีภัยและอุบัติเหตุจากการประกอบกิจการ เช่น การตรวจสอบ บํารุงรักษา หรือสับเปลี่ยนอุปกรณ์ไฟฟ้าและเครื่องจักร ตามระยะเวลาที่กําหนด การให้หน่วยงานในสังกัดตรวจกํากับโรงงานอุตสาหกรรมในพื้นที่ โดยเฉพาะโรงงานที่มีความเสี่ยงให้ปฏิบัติตามกฎหมายที่กําหนดอย่างเคร่งครัด ครอบคลุมทั้งด้านสิ่งแวดล้อม และความปลอดภัย เพื่อให้ดําเนินการเป็นไปอย่างมีประสิทธิภาพ และสามารถปฏิบัติได้อย่างเป็นรูปธรรม.
รัฐบาลไทย-ข่าวทำเนียบรัฐบาล-พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19 [กระทรวงพัฒนาสังคมเเละความมั่นคงของมนุษย์]
วันพฤหัสบดีที่ 2 เมษายน 2563
พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19 [กระทรวงพัฒนาสังคมเเละความมั่นคงของมนุษย์]
พม. ดึงภาคเอกชนหารือแนวทางมาตรการแก้ไขปัญหาผู้ที่ได้รับผลกระทบทางสังคม จากโรคติดเชื้อไวรัสโควิด-19
วันนี้ (2 เม.ย. 63) เวลา 16.00 น. ที่ห้องประชุม ชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยภายหลังการประชุมหารือแนวทางมาตรการในการแก้ไขปัญหาผู้ที่ได้รับผลกระทบทางสังคมที่เกิดขึ้นจากการแพร่ระบาดของเชื้อไวรัสโคโรนา 2019 (COVID-19) โดยมีนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ พร้อมด้วยคณะผู้บริหารกระทรวง พม. และผู้แทนจากหน่วยงานภาคเอกชน อาทิ บริษัท ปตท.จํากัด (มหาชน) บริษัท ปูนซิเมนต์ไทย จํากัด (มหาชน) และ NGO อาทิ มูลนิธิกระจกเงา มูลนิธินวัตกรรมทางสังคมเข้าร่วมประชุม ว่า ที่ประชุมได้หารือในเรื่องของความร่วมมือในมาตรการการป้องกันการแพร่ระบาดของเชื้อไวรัส โควิด-19 พร้อมกับรับฟังข้อเสนอแนะจากภาคธุรกิจและภาคสังคม ซึ่งสถานการณ์ดังกล่าว จะผ่านพ้นไปได้ เมื่อทุกภาคส่วน ต้องช่วยกันป้องกันการแพร่ระบาด แต่รูปแบบการใช้ชีวิตจะมีการเปลี่ยนแปลงไป ทั้งนี้ ภาคเอกชนและภาครัฐต้องทํางานคู่ขนานกันไป เพื่อเตรียมความพร้อมหลังจากสถานการณ์ดีขึ้น
นายจุติกล่าวต่อไปว่า กระทรวง พม. ได้ดําเนินมาตรการเพื่อรองรับประชาชนกลุ่มเป้าหมายทั้งที่อยู่ในและนอกสถานสงเคราะห์ อาทิ การกําชับให้เจ้าหน้าที่และกลุ่มเป้าหมายปฏิบัติตามแนวทางมาตรฐานของกระทรวงสาธารณสุขอย่างเคร่งครัด กําหนดมาตรการห้ามเยี่ยมและเลี้ยงอาหาร รวมทั้งงดทํากิจกรรมต่างๆ กับเด็ก คนพิการ และผู้สูงอายุในสถานสงเคราะห์เพื่อป้องกันการแพร่ระบาดของเชื้อไวรัสโควิด-19 การจัดสถานที่พักแก่คนไร้บ้าน คนไร้ที่พึ่ง และคนตกงาน เป็นต้น ทั้งนี้ การให้ความช่วยเหลือขึ้นอยู่กับบริบทในพื้นที่ อีกทั้งมีแนวทางดําเนินการร่วมกับภาคเอกชน เช่น การจัดส่งสินค้าเกษตรหรืออาหารไปยังผู้ประสบปัญหาในแต่ละจังหวัด เป็นต้น
นายจุติกล่าวเพิ่มเติมว่า การประชุมครั้งนี้ ภาคเอกชนได้เสนอให้มีการนําเทคโนโลยีมาใช้ให้มากขึ้น รวมถึงการสร้างความเข้าใจแก่ประชาชน เกี่ยวกับการได้รับการรักษาและเกิดภูมิต้านทานเชื้อไวรัสโควิด -19 เพื่อให้เป็นสื่อกลางในการให้ความรู้แก่ชุมชน นอกจากนี้ มีการจัดสถานที่เพื่อแยกกักตัวหลังจากที่รักษาอาการป่วยเสร็จสิ้นแล้ว โดยใช้นวัตกรรม Camp Isolation และห้องน้ําเคลื่อนที่ เพื่อลดความเครียดในการกักตัวในสถานที่แบบปิด และหลังจากการรักษาหายแล้ว คนเหล่านี้จะสามารถกลับไปอยู่กับสังคมได้อย่างปกติ